**15.-22.03**

* 15.03 saatsime Sotsiaalministeeriumile ettepanekud/arvamuse seoses puude mõiste ja PISTS alusel makstava toetuse eesmärgi ja termini sõnastamisega ning arvamus PISTS ja SHS muudatustega seonduvalt (puudega lapse ea muutmise osas) (Kristi R, Kristi K)
* 18.03 saatsime pöördumise Haridus- ja Teadusministeeriumile seosus HTM-poolse kaasamisega (Maarja, Kadri)
* 18.03 EPIKoja arvamus Haridus- ja Teadusministeeriumile seoses haridusseaduse ja teiste seaduste muutmise seadusega (õppimiskohutuse kehtestamine) (Maarja, Kadri)
* 18.03 Ühtekuuluvusfondide sisend ligipääsetavuse teemal (Mari)
* 19.03 Etendusasutuse Elektron Art ligipääsetavuse alane nõustamine (Mari)
* 19.03 ESTA sotsiaalala töötajate tunnustusüritusel tugiisiku kategooria laureaadi auhinna üleandmine (Kadri)
* 20.03 kohtusime Sotsiaalministeeriumiga laste integreeritud toe ja hindamiste konsolideerimise ettepanekute teemal, kus tutvustati ettepanekuid, kuidas sotsiaal-tervishoiu- ja haridusvaldkonnas laste osas tehtavaid hindamisi ühendada (Kristi K)
* 20.03 EPIKoja juhatuse koosolek (Maarja, Meelis, Kadri)
* 20.03 Kohtumine Sotsiaalministeeriumi ning Majandus- ja Kommunikatsiooniministeeriumi esindajatega seoses nägemispuudega inimeste tööalase toetamisega (Meelis, Kadri)
* 21.03 Ilmus Riigikontrolli audit, millele 2023.aastal tervishoiuteenuste kvaliteedi tagamise teemadel sisendit andsime (Kristi R)  [Riigikontrolli audit: Riigi tegevus tervishoiuteenuste kvaliteedi tagamisel | Eesti Puuetega Inimeste Koda (epikoda.ee)](https://epikoda.ee/uudised/riigikontrolli-audt-riigi-tegevus-tervishoiuteenuste-kvaliteedi-tagamisel%22%20%5Ct%20%22_blank)
* 21.03 kohtusime Sotsiaalministeeriumiga puudega lapse ea muutmise osas. Vastava muudatuse tegemine oli kooskõlastusringil Rehabilitatsiooniteenuse reformi VTK-ga (Kristi K)
* 21.03 osalemine RK korraldatava katse disaini sprindis Töötukassa tiimis, mille eesmärk on katsetada lahendust, kus tööandjatele suunatud vähenenud töövõimega töötavate inimeste teenuste taotlemine (abivahend, kohandamine, tugiisik ja tööandjate nõustamine) oleks mugavam ja bürokraatiavabam. (Kadri)
* 21.03 osalesime MTÜ Elu Dementsusega kogemuskohvikus, kus räägiti huvikaitsest ja dementsusega inimeste lähedased vahetasid oma kogemusi (Kristi K, Kadri)
* 21.-22.03 osalesime Tallinna Tehnikakõrgkooli eestvedamisel korraldatud sotsiaaltöö- ja robootikavaldkondi ühendaval ideekorjel, mille põhifookuseks oli innovaatiliste tehnoloogiate rakendamise võimalused sotsiaaltöös, et toetada ja lihtsustada erivajadustega inimeste toimetulekut koduses keskkonnas (Tauno)

**Meeldetuletuseks:**

* Algas registreerumine EPIK suvekoolis osalemiseks, mis toimub 28.-29.08 Narva-Jõesuu Noorus Spa hotellis. Igast liikmesorganisatsioonist on oodatud 1 esindaja. Suvekooli osalustasu on 50 eurot osaleja kohta, mille kohta saadame arve pärast suvekooli toimumist. Osalustasu sisaldab: toitlustus, majutus, saunakeskuse kasutus, meelelahutusprogramm. Registreerumine suvekooli toimub kuni 12. juulini aadressil: [https://forms.gle/JGV6Q1UQVhPRd1gy5](https://forms.gle/JGvaV6Q1UQVhPRd1gy5)
* Eesti puuetega inimeste 28. Kultuurifestival toimub 1.juunil Tartus, Vanemuise kontserdimajas. Täpsem info ja registreerimislink [Kutse Eesti puuetega inimeste 28. kultuurifestivalile Tartus Vanemuise kontserdimajas 1. juunil 2024 | Eesti Puuetega Inimeste Koda (epikoda.ee)](https://epikoda.ee/uudised/kutse-eesti-puuetega-inimeste-28-kultuurifestivalile-tartus-vanemuise-kontserdimajas-1-juunil-2024)
* Ligipääsetavuse koolitus [Avaleht | e-epikoda](https://moodle.epikoda.ee/) Koolituge ise ja jagage infot ka teistele!
* EPIKoja üldkoosolek 1/2024 8.mail kell 11-14.30, EPIKojas ja ka Zoom vahendusel. Täpsem info päevakava ja registreerimise osas aprilli alguses.
* Ootame kuni 22.03 tagasisidet Sotsiaalhoolekande seaduse muudatustele seoses päeva- ja nädalahoiu teenusega.